|  |
| --- |
|  |

****

JŪRMALAS VALSTSPILSĒTAS ADMINISTRĀCIJA

|  |
| --- |
| Jomas iela 1/5, Jūrmala, LV - 2015, tālrunis: 67093816, fakss: 67093956; e-pasts: pasts@jurmala.lv, www.jurmala.lv |

**LĒMUMS**

Jūrmalā

|  |  |  |  |
| --- | --- | --- | --- |
| **2025. gada 17. jūnijā** |  | **Nr.** | **8.2-11/1-L** |

|  |  |
| --- | --- |
| Par dzīvojamai mājai Raiņa ielā 97, Jūrmalā, funkcionāli nepieciešamā zemesgabala noteikšanas procesa uzsākšanu | (protokols Nr. 8.2-11/4-2025, 1.punkts) |

Pamatojoties uz likuma “Par valsts un pašvaldību dzīvojamo māju privatizāciju” 85. panta pirmās daļas 2. punktu, ceturto, piekto un sesto daļu, Administratīvā procesa likuma 70. panta pirmo daļu, 76. panta otro daļu, 79. panta pirmo daļu, Paziņošanas likuma 11. panta trešo daļu, Jūrmalas pilsētas domes 2016. gada 25. novembra saistošajiem noteikumiem Nr. 45 “Par dzīvojamai mājai funkcionāli nepieciešamā zemesgabala pārskatīšanu”, ņemot vērā dzīvojamās mājas Raiņa ielā 97, Jūrmalā, dzīvokļu īpašnieku kopības pilnvarotās personas iesniegumu (reģistrēts Jūrmalas valstspilsētas administrācijas (turpmāk – Administrācija) lietvedības sistēmā 2024. gada 10. maijā ar Nr. 1.1-39/24S-5205), kurā izteikts lūgums noteikt dzīvojamai mājai Raiņa ielā 97, Jūrmalā, funkcionāli nepieciešamo zemesgabalu (turpmāk arī FNZG), lai uzsāktu dalītā īpašuma izbeigšanas un atsavināšanas procesu, un iesniegumu par FNZG pārskatīšanas procesa uzsākšanu (reģistrēts Administrācijas lietvedības sistēmā reģistrēts 2025. gada 13. maijā ar Nr. 1.1-37/25S-6007), kā arī izvērtējot Jūrmalas Dzīvojamai mājai funkcionāli nepieciešamā zemesgabala noteikšanas komisijas (turpmāk – Komisija) rīcībā esošo informāciju, konstatētos faktus un pieejamos dokumentus saistībā ar dzīvojamai mājai Raiņa ielā 97, Jūrmalā, FNZG, **Komisija nolemj**:

1. Uzsākt daudzdzīvokļu dzīvojamai mājai Raiņa ielā 97, Jūrmalā, kas saistīta ar zemesgabalu Raiņa ielā 97, Jūrmalā, kadastra numurs 1300 020 1411, kopējā platība 4406 m², funkcionāli nepieciešamā zemesgabala robežu un platības noteikšanu.
2. Lēmumu publicēt Jūrmalas valstspilsētas pašvaldības tīmekļvietnē www.jurmala.lv.
3. Lēmums stājas spēkā ar tā paziņošanas brīdi adresātam. Ar publikāciju Jūrmalas valstspilsētas pašvaldības tīmekļvietnē [www.jurmala.lv](http://www.jurmala.lv) uzskatāms, ka šis lēmums ir kļuvis zināms lēmuma adresātiem.

Dzīvojamai mājai funkcionāli nepieciešamā

zemesgabala noteikšanas komisijas priekšsēdētāja (paraksts\*) J. Gau

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU